Na osnovu odredbe člana 524. i odredbe člana 525. Zakona o privrednim društvima ( „ Sl. glasnik RS “ br. 36/2011 , 99/2011 , 83/2014 - dr. Zakon , 5/2015 , 44/2018 , 95/2018 , 91/2019 i 109/21 ) u skladu sa odredbama osnivačkog akta društva Pakta Sunt Servanda d.o.o. Beograd , sa sedištem u Beogradu , Mirijevski bulevar 123 , matični broj 7004967 , PIB 100147153 ( „ Društvo “ ) , jedini član Društva i to društvo Aurora Borealis d.o.o. , Požarevac , sa sedištem u Požarevcu , Mihaila Obrenovića 12 , matični broj 66940070 , PIB 251741001 ( „ Osnivač “ ) , u funkciji skupštine , dana 12. marta 2020. godine donosi sledeću Odluku o pokretanju postupka likvidacije Nad društvom Pakta Sunt Servanda d.o.o. Beograd , sa sedištem u Beogradu , Mirijevski bulevar 123 , matični broj 7004967 , PIB 100147153 , upisanim u Registar privrednih subjekata Agencije za privredne registre , sa poslovnim brojem računa 325-9300702632857-75 , POKREĆE SE POSTUPAK LIKVIDACIJE .
Likvidacija Društva počinje danom registracije odluke o likvidaciji i objavljivanjem oglasa o pokretanju likvidacije kod Agencije za privredne registre .
Razrešava se funkcije direktora i zakonskog zastupnika društva Marco Giantinis , državljanin Italije , broj pasoša 78965 , sa prebivalištem u Firenci , Via Duomo 16 .
Za likvidacionog upravnika društva imenuje se Ivanka Popović , pol ženski , JMBG : 101096582620 , iz Kraljeva , Trg slobode 13 .
Član nalaže likvidacionom upravniku Društva da se stara o blagovremenom izvršenju registracije pokretanja postupak likvidacije Društva kod Agencije za privredne registre Republike Srbije i kod drugih nadležnih organa .
Ovlašćuje se Marko Popović , direktor Osnivača da u ime Društva zaključi ugovor sa likvidacionim upravnikom Društva .
Prijave potraživanja dostavljaju se na adresu sedišta društva :
Poslovno ime : Pakta Sunt Servanda d.o.o. Beograd ;
Sedište : Beograd , Mirijevski bulevar 123 .
Pozivaju se poverioci da prijave svoja potraživanja prema društvu , najkasnije u roku od 90 dana , od dana objavljivanja oglasa o pokretanju postupka likvidacije na internet stranici registra privrednih subjekata .
Upozoravaju se poverioci da će im potraživanja biti prekludirana ako ih ne prijave najkasnije u roku od 30 dana od poslednjeg dana objavljivanja oglasa o likvidaciji .
Likvidacija društva počinje danom registracije odluke o likvidaciji i objavljivanjem oglasa o pokretanju likvidacije , u skladu sa zakonom o registraciji .
Likvidacioni upravnik će svim poznatim poveriocima uputiti i pisano obaveštenje o pokretanju likvidacije društva , najkasnije u roku od 15 dana od dana početka likvidacije .
Sve prispele prijave potraživanja , kao i potraživanja poznatih poverilaca društvo će evidentirati u listu prijavljenih potraživanja i sačiniti listu priznatih i osporenih potraživanja .
Ako poverilac čije je potraživanje osporeno ne pokrene postupak pred nadležnim sudom u roku od 15 dana od dana prijema obaveštenja o osporavanju potraživanja i u istom roku o tome pisanim putem obavesti društvo , to potraživanje se smatra prekludiranim .
Od dana registracije ove odluke društvo ne može preduzimati nove poslove , već samo poslove vezane za sprovođenje likvidacije koji obuhvataju : unovčenje imovine , naplatu potraživanja , isplatu poverilaca i druge nužne poslove .
Pozivaju se svi dužnici društva da izmire svoje obaveze prema društvu .
Za vreme likvidacije društva ne isplaćuje se učešće u dobiti , odnosno dividende , niti se imovina društva raspodeljuje članovima društva pre isplate svih potraživanja poverilaca .
Likvidacioni upravnik će odmah , a najkasnije u roku od 15 dana , od dana donošenja ove odluke , podneti Registru privrednih subjekata Agencije za privredne registre , ovu odluku uz registracionu prijavu pokretanja postupka likvidacije , radi registracije likvidacije društva u Registar .
Likvidacioni upravnik će u roku od 30 dana od početka likvidacije sastaviti početni likvidacioni bilans kao vanredni finansijski izveštaj u skladu sa propisima kojima se uređuju računovodstvo i revizija .
Likvidacioni upravnik će najranije 90 dana , a najkasnije 150 dana od dana početka likvidacije sastaviti početni likvidacioni izveštaj , a nakon donošenja odluke skupštine o usvajanju istog preduzeti potrebne radnje za registraciju početnog likvidacionog izveštaja u skladu sa zakonom o registraciji .
U Beogradu , 12. marta 2020. godine
Za Osnivača
______________________
Marko Popović , direktor